ЗАЦВЯРДЖАЮ

 Н.А.Мукасей

Дзяржаўная ўстанова адукацыі “Дзіцячы сад №3 г.п.Зэльва”

**Развіццё творчых здольнасцей дзяцей у выяўленчай дзейнасці**

Выступленне лекторый

“Кантакт”

падрыхтавала выхавальнік

дашкольнай адукацыі

Рысь Л.М.

Маляванне-адзін з відаў выяўленчай дзейнасці, у поўнай меры якога выяўляецца творчасць дзяцей рознага ўзросту. Часам яны пачынаюць маляваць раней, чым размаўляць. Як важна падтрымаць дзіця ў самым пачатку яго творчага шляху. Галоўнае-дапамагчы дзіцяці ўбачыць свет, усяліць у яго ўпэўненасць, у свае сілы. Запаліць агеньчык радасці і творчасці можаце і вы, бацькі! Давайце з вамі разам прааналізуем ўсе шляхі фарміравання ведаў, навыкаў у галіне выяўленчага мастацтва.

Першая задача-неабходна ўзбагачаць веды, уяўленні дзяцей аб тых прадметах і з’явах, якія яны назіраюць, напрыклад, на прагулцы ў парку, пры наведванні тэатра, цырка. Па меры атрымання новых уражанняў у працэсе назіранняў малюнкі дзяцей ўзбагачаюцца, змяняюцца, набываюць новыя рысы.

Звяртайце ўвагу на тое, што прадметы, якія акружаюць вас і вашых дзяцей могуць быць рознымі: адрознівацца па колеру, па велічыні, па становішчы ў прасторы. Можа змяняцца знешні выгляд прадметаў, напрыклад дрэвы ў розныя часы года.

Для замацавання ведаў можна прапанаваць дзецям знаёмства з творамі мастацтва. Пакажыце дзецям, якія мастацкія сродкі выкарыстоўваюць мастакі, малюючы адну і тую ж з’яву на карцінах.

Пасля такіх гутарак малюнкі дзяцей становяцца больш выразнымі, цікавымі па колеру, разнастайней па задуме.

Яшчэ адзін сродак спрыяе паляпшэнню выразнасці дзіцячых малюнкаў – гэта разгляданне ілюстрацый у кнігах. Вы з дзецьмі часта чытаеце казкі і разглядаеце да іх ілюстрацыі. І на аснове атрыманых уражанняў дзеці могуць намаляваць герояў казак, жывёл. Падыдуць такія тэмы: «Тры мядзведзя», «Казачная птушка», «Казачны палац» і г.д. неабходнымі кампанентамі творчасці з’яўляюцца працэсы мыслення, ўяўлення, памяці. Таму развіццё творчых здольнасцей магчыма толькі пры адначасовай актывізацыі гэтых працэсаў. Паназірайце з дзецьмі з акна вашага дома на аблокі, якія плывуць па небе. Вось вам і гульня “На што падобныя аблокі?”, “Знайдзі прадметы, афарбаваныя ў халодныя і цёплыя колеры”.

Народная творчасць не перастае захапляць і здзіўляць глыбокім зместам і дасканалай формай. Родная мова, якая гучыць у казках, выразныя інтанацыі беларускай песні, яркая народная цацка з’яўляюцца незаменнымі сродкамі выхавання любові да Радзімы, навакольнага асяроддзя, прыроды, з якой дзіця сустракаецца з малых гадоў.

Авалоданне маляваннем патрабуе не толькі развіццё ўспрымання, фарміравання вобразных уяўленняў, ўяўлення, але і развіццё спецыяльных рухаў рукі, засваенне графічных навыкаў і ўменняў, якія дазваляюць ўвасобіць у малюнку вобразы уяўленняў і ўяўлення. Каб у дзяцей развівалася дробная маторыка рук, можна выкарыстоўваць пальчыкавую гімнастыку. Інсцэніраваць вершы, гульні-пацешкі пры дапамозе рук (“пяць братоў”, “ Хлопчык-пальчык, дзе ты быў?”, “Кацяняты”), размінаць пальцамі пластылін, гліну, запускаць дробныя ваўчкі, разгладжваем рукамі змяты ліст паперы- вось якія гульні можна прапанаваць усім членам вашай сем’і. Гэтыя практыкаванні спрыяюць развіццю рухаў рук і ручной ўмеласці, здольнасці правільна трымаць пэндзаль, аловак у руцэ і валодаць ім. Асабліва такія заняткі неабходныя для дзяцей з абмежаванымі магчымасцямі.

Вынікам усёй творчай дзейнасці заўсёды з’яўляюцца выставы, вернісажы. Бацькі, арганізуйце выставу малюнкаў вашага дзіцяці. Самыя цікавыя працы змесціце ў рамкі, і ўпрыгожце імі пустую сцяну.

Выстава дзіцячых работ павышае цікавасць да выяўленчай дзейнасці, выхоўвае беражлівыя адносіны да прадуктаў сваёй працы і працы сваіх таварышаў, а пасля і акружаючых людзей.

Самастойная мастацкая дзейнасць валодае вялікімі магчымасцямі для ажыццяўлення многіх выхаваўчых задач, развіцця такіх якасцей асобы, як ініцыятыўнасць, самастойнасць, творчая актыўнасць. Для гэтага ў пакоі вашых дзяцей павінен быць куток для мастацка-творчай дзейнасці, дзе дзіця сам выбірае матэрыял, сродкі для выканання сваёй задумы.

Вывад: у сям’і лёгка знайсці падыход да дзіцяці, які імкнецца зацвердзіцца ў сваёй мастацкай практыцы. Важна, каб гэтыя спробы былі звязаны з усім сямейным укладам, каб дзіця адчуваў сябе актыўным членам маленькага, блізкага яму калектыву. Калі дома дарослыя заахвочваюць і падтрымліваюць творчыя схільнасці дзіцяці, то яны будуць паспяхова развівацца.